open-index/open-wikipedia-markdown huggingface dataset:
மத்திய ஓமியோபதி மன்றம்

**மத்திய ஓமியோபதி மன்றம்**  (*Central Council of Homeopathy*) என்பது இந்திய அரசின் ஆயுஷ் அமைச்சகத்தின் கீழ் உள்ள சட்டப்பூர்வமான அமைப்பாகும். இது 1973ஆம் ஆண்டில் இந்திய அரசால் அமைக்கப்பட்டது. இது இந்தியாவில் உயர்கல்வியைக் கண்காணிக்க உருவாக்கப்பட்ட பல்கலைக்கழக மானியக் குழுவின் (யுஜிசி) நிபுணத்துவ மன்றங்களில் ஒன்றாகும். ஓமியோபதி கல்வித் தகுதி வழங்கப் படிப்புகளை நடத்த விரும்பும் எந்தவொரு நிறுவனமும் இந்த மன்றத்திடம்  விண்ணப்பிக்க வேண்டும், இது ஓமியோபதிப் பாடத்திட்டத்தைப் பரிந்துரைப்பதுடன் ஓமியோபதி தொடர்பான மத்திய பதிவேடுகளைப் பராமரிக்கிறது.

## வரலாறு
*மத்திய ஓமியோபதி மன்றச் சட்டம் 1973, (சட்டம் 59)*இன் கீழ் அமைக்கப்பட்ட நிறுவனம். ஓமியோபதியில் பட்டம் அல்லது பட்டயப் படிப்பினை வழங்கும் இந்தியாவில் உள்ள எந்தவொரு பல்கலைக்கழகமும் அல்லது இதே போன்ற நிறுவனமும் மேலே குறிப்பிட்டுள்ள சட்டத்தின் அட்டவணைகளின் கீழ் பட்டியலிடப்படுவது மட்டுமின்றி, மத்திய ஓமியோபதி மன்றத்தின் ஒப்புதல் பெற்றால்தான் நிறுவனத்தினை நடத்த இயலும். மத்திய ஓமியோபதி மன்றம் குறிப்பிட்ட பாடத்திட்டத்தை வரையறுக்கிறது. இந்தியாவில் உள்ள அனைத்து ஓமியோபதி மருத்துவர்களின் மைய பதிவேட்டைப் பராமரிக்கின்றது. இதைத்தவிர, ஓமியோபதி கற்பித்தல் நிறுவனங்களால் பராமரிக்கப்பட வேண்டிய பதிவுகளை அறிவிக்கிறது.

2007ஆம் ஆண்டில், இந்திய சுகாதாரம் மற்றும் குடும்ப நலத்துறை அமைச்சகம் மருத்துவ நிறுவனங்களுக்கான "குறைந்தபட்ச தரங்களை நிர்ணயிப்பதற்காக" 'மருத்துவ நிறுவனங்களுக்கான தேசிய மன்றம்' அமைத்தது. மத்திய ஒமியோபதி மன்ற பிரதிநிதி இந்த தேசிய மன்றத்தின் முறையான உறுப்பினராகவும் உள்ளார்.

இந்திய அரசின் ஆயுஷ் அமைச்சகத்தின்18.05.2018 தேதியிட்ட அரசிதழ் அறிவிப்பு எண் R-13040/61/2017-HD (தொழில்நுட்பம்), எச்.சி.சி சட்டம், 1973இன் கீழ், அதிகாரங்களைப் பயன்படுத்துவதற்கும், மன்றத்தின் செயல்பாடுகளைச் செய்வதற்கும் ஸ்ரீ நிலஞ்சன் சன்யால் தலைமையில் ஆளுமைக் குழு நியமிக்கப்பட்டது.

## இளங்கலை ஓமியோபதி மருத்துவம் மற்றும் அறுவை சிகிச்சை
மத்திய ஓமியோபதி மன்றம், இளங்கலை ஓமியோபதி மருத்துவம் மற்றும் அறுவை சிகிச்சை (பி.எச்.எம்.எஸ்) பட்டப் படிப்பினை ஒழுங்குபடுத்துகிறது. இந்த படிப்பானது ஒரு வருட உள்ளகப் பயிற்சி உட்பட ஐந்தரை வருடத்திற்குப் பிறகு வழங்கப்படும் பட்டப் படிப்பு இதுவாகும்.

## மேற்கோள்கள்

 

## வெளி இணைப்புகள்

* மத்திய ஓமியோபதி மன்றம், அதிகாரப்பூர்வ வலைத்தளம்
பகுப்பு:Official website not in Wikidata
பகுப்பு:இந்திய மருந்துத் துறை
பகுப்பு:மாற்று மருத்துவ முறைகள்
இந்திய மருத்துவ மத்திய மன்றம்

**இந்திய மருத்துவ மத்திய மன்றம்** (*Central Council of Indian Medicine*)(**சி.சி.ஐ.எம்**) என்பது இந்திய அரசின் ஆயுஷ் அமைச்சின் கீழ் செயல்படும் சட்டரீதியான ஒழுங்குமுறை அமைப்பாகும். இது 1971இல் இந்திய மருத்துவ மத்திய கவுன்சில் சட்டத்தின் கீழ் (சட்டம் 48) 1970 இல் நிறைவேற்றப்பட்டது. ஆயுர்வேதம், சித்த மருத்துவம், யூனானி மருத்துவம் மற்றும் சோவா-ரிக்பா உள்ளிட்ட இந்திய மருத்துவ முறைகளில் உயர் கல்வியைக் கண்காணிப்பது பல்கலைக்கழக மானியக் குழு (இந்தியா) ஆணையத்தின் (யுஜிசி) கீழ் உள்ள நிபுணத்துவ சபைகளில் ஒன்றாகும்.

## கண்ணோட்டம்
இந்த மன்றம் இந்தியாவின் புதுதில்லியில் அமைந்துள்ளது. இந்திய மருத்துவ முறைகளில் பின்பற்ற வேண்டிய வரையறைகளையும் நடைமுறைகளையும் பரிந்துரைக்க இம்மன்றம் தோற்றுவிக்கப்பட்டது. ஆயுர்வேதம், சித்தா மற்றும் யூனானி திபியா முறைகளில் கல்வியினை பட்டதாரி மற்றும் முதுகலை நிலைகளில் ஒழுங்குபடுத்துவதில் ஈடுபட்டுள்ளது.

## மேற்கோள்கள்

## மேலும் காண்க
* மத்திய ஓமியோபதி மன்றம் 


## வெளி இணைப்புகள்

* மத்திய மருத்துவ மருத்துவ கவுன்சில், அதிகாரப்பூர்வ வலைத்தளம்
பகுப்பு:இந்திய மருத்துவங்கள்
ஜொகூர் மாவட்டங்கள்

ஜொகூர் மாநிலத்தில் 10 மாவட்டங்கள் உள்ளன. இவற்றுள் ஜொகூர் பாரு மாநகரத்தை ஒரு மாவட்டமாக அறிவித்து இருக்கின்றனர்.

* ★ பத்து பகாட் மாவட்டம்
* ☆ ஜொகூர் பாரு நகரம்
* ★ குளுவாங் மாவட்டம்
* ★ கோத்தா திங்கி மாவட்டம்
* ★ கூலாய் மாவட்டம் 
* மெர்சிங் மாவட்டம்
* ★ மூவார் மாவட்டம்
* பொந்தியான் மாவட்டம்
* சிகாமட் மாவட்டம்
* தங்காக் மாவட்டம்

## ஜொகூர் மாவட்ட புள்ளிவிவரங்கள்

## சான்றுகள்

## மேலும் காண்க

பகுப்பு:மலேசியாவின் மாவட்டங்கள்‎
பகுப்பு:ஜொகூரின் மாவட்டங்கள்
பகுப்பு:ஜொகூர்
கோதமனார்

**கோதமனார்**(*Kodhamanar*) சங்க காலப் புலவர் ஆவார். இவர் சங்க இலக்கியத்தில் இரண்டு பாடல்களை இயற்றியுள்ளார். அவற்றுள் ஒன்று, திருவள்ளுவமாலையில் 15ஆம் பாடலாகும்.

## சங்க இலக்கியத்தில் பங்களிப்பு
இவர் சங்க இலக்கிய நூலான 	புறநானூற்றில் 366ஆம் பாடலையும் திருவள்ளுவமாலையில் 15ஆம் பாடலையும் இயற்றியுள்ளார்.

## வள்ளுவர் மற்றும் குறள் குறித்த பார்வை
வள்ளுவர் மற்றும் திருக்குறள் குறித்த கோதமனாரின் கருத்து:

*ஆற்றல் அழியுமென்று அந்தணர்கள் நான்மறையைப்*
*போற்றி யுரைத்துஏட்டின் புறத்தெழுதார் – ஏட்டெழுதி*
*வல்லுநரும் வல்லாரும் வள்ளுவனார் முப்பாலைச்*
*சொல்லிடினும் ஆற்றல்சோர் வின்று.*

## புறநானூற்றுப் பாடல்

கோதமனார் எழுதிய புறநானூற்றுப் பாடல் கீழே தரப்பட்டுள்ளது.

விழுக் கடிப்பு அறைந்த முழுக் குரல் முரசம்
ஒழுக்குடை மருங்கின் ஒரு மொழித்து ஆக,
அரவு எறி உருமின் உரறுபு சிலைப்ப,
ஒரு தாம் ஆகிய பெருமையோரும்,

தம் புகழ் நிறீஇச் சென்று மாய்ந்தனரே;
அதனால், அறவோன் மகனே! மறவோர் செம்மால்!
நின்ஒன்று உரைப்பக் கேண்மதி:
நின் ஊற்றம் பிறர் அறியாது,
பிறர் கூறிய மொழி தெரியா,

ஞாயிற்று எல்லை ஆள்வினைக்கு உதவி,
இரவின் எல்லை வருவது நாடி,
உரைத்திசின் பெரும நன்றும்
உழவு ஒழி பெரும் பகடு அழி தின்றாங்கு,
செங் கண் மகளிரொடு சிறு துனி அளைஇ,

அம் கள் தேறல் ஆய் கலத்து உகுப்ப,
கெடல் அருந் திருவ!
மடை வேண்டுநர்க்கு இடை அருகாது,
அவிழ் வேண்டுநர்க்கு இடை அருளி,
விடை வீழ்த்துச் சூடு கிழிப்ப,

நீர் நிலை பெருத்த வார் மணல் அடை கரை,
காவுதொறும்
மடங்கல் உண்மை மாயமோ அன்றே.

## உரை
thumb|222px|வலது

இடியோசை கேட்டு நடுங்கும் நாகம் போல, முரசின் முழக்கமானது என்னுடைய வேந்தன் வீரன், அவனை வெல்பவர்கள் யாரும் இல்லை என்ற ஒரே செய்தியை பகைவர்களின் காதில் சொல்லும். இப்படி வீரமும், புகழும் பெற்று ஒரு குடையின் கீழ் ஆட்சி செய்த பேரரசர்கள் அனைவரும் ஒரு நாள் இறந்துதான் போவார்கள். ஆனால் அவர்கள் விட்டுச் சென்ற புகழ் நிலைத்து இருக்கும். இதுவே உலகத்து இயற்கை ஆகும். அறநெறி அறிந்த மன்னன் மகனே! வீரர்கள் போற்றும் வெற்றி வேந்தனே! உன்னுடைய வலிமையினை பிறர் அறியாத வண்ணம் காத்துக் கொள். பிறர் சொல்லும் செய்தியில் உள்ள உண்மையினை உணர்ந்து கொள். பகல் பொழுதில் உழைப்பவர்களுக்கு உறுதுணையாக இரு. பகல் பொழுதில் வயலில் உழுத எருது (நெல்லை உழவனுக்கு அளித்து) மாலையில் வைக்கோலைத் தின்னும். அதனைப் போன்று உனது உணவினை வேண்டுவோர்க்கெல்லாம் கொடுத்து மகிழ்வு கொள். பலியிடுவதற்கு நிறுத்தப்பட்டு இருக்கும் ஆடுகளுக்கு சாதல் நிச்சயம். அதனைப் போன்று மனிதர்களுக்கும் சாதல் உண்டு என்பது உண்மை. இது பொய்யன்று.

## மேற்கோள்கள்

பகுப்பு:சங்கப் புலவர்கள்
சிறீநிவாச பிரசாத்

**சீனிவாச பிரசாத் வெங்கடய்யா** (Srinivasa Prasad Venkatayya) (பிறப்பு 1947), (பெரும்பாலும் வி சிறீநிவாச பிரசாத் என அறியப்படுகிறார்) என்பவர் கர்நாடக மாநிலத்தைச் சார்ந்த ஒரு இந்திய அரசியல்வாதி ஆவார்.  இவர் நஞ்சங்குட் தொகுதியிலிருந்து போட்டியிட்டு வெற்றி பெற்று கர்நாடக சட்டமன்ற உறுப்பினராக இருந்தார்  மற்றும் சாமராஜநகர் மக்களவைத் தொகுதியிலிருந்து போட்டியிட்டு ஆறு முறை மக்களவை உறுப்பினராக இருந்தார்.

## அரசியல் கட்சி
அவர் முதலில் இந்திய தேசிய காங்கிரஸைச் சேர்ந்தவர் . பின்னர் அவர் ஒருங்கிணைந்த ஜனதா தளத்தில் சேர்ந்தார். பின்னர் அவர் காங்கிரஸ் கட்சிக்குத் திரும்பிச் சென்று சேர்ந்த பிறகு 2013 ஆம் ஆண்டில் நஞ்சங்குட் சட்டமன்ற உறுப்பினராகத் தேர்ந்தெடுக்கப்பட்டார்.  பின்னர் மீண்டும் தனது கட்சியை மாற்றி, டிசம்பர் 24, 2016 அன்று அதிகாரப்பூர்வமாக பாரதிய ஜனதா கட்சியில் சேர்ந்தார். இதன் காரணமாக நஞ்சன்கூடு தொகுதியில் 2017 ஆம் ஆண்டில் ஒரு இடைத்தேர்தலை அவசியமாக்கியது. அந்தத் தேர்தலில் அவர் காங்கிசரசு வேட்பாளரிடம் தோற்றுப்போனார்.அதன் பின்னர் நடைபெற்ற 2019 நாடாளுமன்ற தேர்தலில் போட்டியிட்டு சாமராஜ் நகர் தொகுதி மக்களவை உறுப்பினர் ஆனார்.

## அமைச்சகம்
சித்தராமையா தலைமையிலான கர்நாடக அரசாங்கத்தில் 2013 முதல் 2016 வரை வருவாய் மற்றும் முஸ்ராய் அமைச்சராக பணியாற்றினார். 1999 முதல் 2004 ஆம் ஆண்டு வரையிலான கால கட்டத்தில் ஐக்கிய ஜனதா தளத்தின் உறுப்பினராக இருந்த இவர், அடல் பிகாரி வாச்பாய் தலைமையிலான மத்திய அமைச்சரவையில் உணவுமற்றும் நுகர்வோர் துறை அமைச்சராக இருந்தார்.

## வெளி இணைப்புகள்

* கர்நாடக சட்டமன்றம்

## குறிப்புகள்

பகுப்பு:1949 பிறப்புகள்
பகுப்பு:17வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:கர்நாடக சட்டமன்ற உறுப்பினர்கள்
பகுப்பு:வாழும் மக்கள்
குமுதினி பட்நாயக்

**குமுதினி பட்நாயக்** (Kumudini Patnaik) (பிறப்பு 1945) என்பவர் ஒடிசா மாநிலத்தைச் சார்ந்த ஒரு இந்திய அரசியல்வாதி ஆவார். இவர் இந்தியப் பாராளுமன்றத்தின் கீழவையான  மக்களவைக்கு   ஒடிசாவின் ஆசிகா மக்களவைத் தொகுதியில் 2000 ஆண்டில் நடைபெற்ற ஒரு இடைத்தேர்தலின் மூலம்  பிஜு ஜனதா தளம் கட்சியின் சார்பில் போட்டியிட்டு வெற்றி பெற்றுச் சென்றவர் ஆவார். ஆனால், பின்னதாக அவர் பிஜு ஜனதா தளத்திலிருந்து வெளியேற்றப்பட்டார், பின்னர் அவர் காங்கிரசில் சேர்ந்தார். ஆனால், 2004 ஆம் ஆண்டில் அரிவர் சுவைனிடம் ஆசிகா மக்களவைத் தொகுதியை  இழந்தார். பின்னர், காங்கிரஸை விட்டு வெளியேறி பாரதிய ஜனதா கட்சியில் சேர்ந்தார்.
## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:ஒடிசா நபர்கள்
பகுப்பு:வாழும் மக்கள்
பகுப்பு:1945 பிறப்புகள்
பென்சைல் கார்பமேட்டு

**பென்சைல் கார்பமேட்டு** (*Benzyl carbamate*) C6H5CH2OC(O)NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பென்சைல் குளோரோபார்மமேட்டுடன் அமோனியாவைச் சேர்த்து வினைபுரியச் செய்வதன் மூலம் தயாரிக்கப்பட்டாலும் கூட  
கார்பமிக் அமிலம் (O=C(OH)(NH2)) மற்றும் பென்சைல் ஆல்க்ககாலுடைய எசுத்தர் என்ற வகையிலும் இது பார்க்கப்படுகிறது. 

வெண்மை நிறத்தில் திண்மமாகக் காணப்படும் பென்சைல் கார்பமேட்டு கரிம கரைப்பான்களில் நன்றாகவும்  தண்ணீரில் மிதமாகவும் கரைகிறது. முதல்நிலை அமீன்களை தயாரிக்கும்போது பென்சைல் கார்பமேட்டு அமோனியாவின் பாதுகாக்கப்பட்ட நிலையாகப் பயன்படுத்தப்படுகிறது. என் – ஆல்க்கைலேற்றம் நிகழ்ந்த பின்னர் இலூயிசு அமிலத்துடன் C6H5CH2OC(O) தொகுதி நீக்கப்படுகிறது.

## பாதுகாப்பு
பயன்படுத்திய பிறகு நன்கு கைகளை கழுவ வேண்டும். அசுத்தமான ஆடைகளை அகற்றி மீண்டும் பயன்படுத்துவதற்கு முன்பு  நன்கு தோய்க்க வேண்டும். தோல் மற்றும் கண்களுடன் தொடர்பு கொள்வதைத் தவிர்க்க வேண்டும்.  உட்கொள்வதையும் உள்ளிழுப்பதையும் தவிர்க்க வேண்டும். குளிர்ந்த,  உலர்ந்த இடத்தில் இறுக்கமாக மூடிய கொள்கலனில் சேமிக்கலாம். . நீடித்த அல்லது மீண்டும் மீண்டும் பயன்படுத்த பாதுகாப்பு கையுறைகளைப் பயன்படுத்துதல் நலம். 
 
## மேற்கோள்கள்


பகுப்பு:பென்சைல் சேர்மங்கள்
பகுப்பு:கார்பமேட்டுகள்
மதனகாமராஜன் கதை

**மதனகாமராசன் கதை** (Madanakamaraja Katha) தென்னிந்திய நாட்டார் கதைகளுள் ஒன்று. இது தமிழில் மதனகாமராசன் கதை என்றும், தெலுங்கில் *மதனகாமராச கதாலு* என்றும் அழைக்கப்படுகிறது. இது தென்னிந்தியாவில் சொல்லப்பட்ட கதைகளின் தொகுப்பாகும். இவற்றில் சில கதைகள் இலங்கையிலும் பிரபலமாக உள்ளது.
## கதையின் இன்னொரு பெயர்
மதனகாமராஜன் கதை எனப்படும் இக்கதை 'மந்திரிகுமாரனால் சொல்லப்பட்ட  பன்னிரெண்டு கதைகள் என்னும் மதனகாமராஜன் கதை' என்றும் குறிப்பிடப்படுகின்றது.

## கதை
இதன் கதைகள் ஆயிரத்தொரு இரவுகள் நூலில் சொல்லப்பட்ட கதைகளைப் போன்று நேரத்தைப் போக்குவதற்காக சொல்லப்பட்ட கதைகளை உள்ளடக்கியது. இளவரசனான மதனகாமராஜன் ஒரு ஓவியத்தில் இருந்த இரண்டு பெண்களைப் பார்த்து அவர்களின் மீது காதல் கொள்கிறான். தனது நண்பனான அமைச்சரின் மகனை அழைத்து, அந்த இரண்டு பெண்களையும் கண்டுபிடிக்குமாறு அறிவுறுத்தினான். அதில் ஒரு பெண்ணை தேர்ந்தெடுத்து தான் திருமணம் செய்ய போவதாகவும், மற்றொரு பெண்ணை அமைச்சரின் மகன் திருமணம் செய்து கொள்ளுமாறும் கூறுகிறான். அமைச்சரின் மகன் புறப்பட்டுச் சென்று இரண்டு பெண்களையும் கண்டுபிடித்து, அரண்மனைக்கு அழைத்து வருகிறான். அரண்மனை நோக்கி வரும்போது, அவர்களில் யார் தனது மனைவியாக இருப்பார் என்று தெரியாததால் அரண்மனையை அடையும் காலத்தை நீட்டிப்பதற்காக அவர்களுக்குப் பல கதைகளைச் சொல்வதன்மூலமாக காலம் தாழ்த்துகிறான். அவ்வாறு அவனால் கூறப்பட்டதாகக் கருதப்படும் கதைகள் அடங்கியதே இத்தொகுப்பு. இது தமிழில் 1848 மற்றும் 1855ஆம் ஆண்டில் வெளியானது. இதனை நடேச சாஸ்திரி என்பவர் "திராவிட இரவுகள்" என்ற பெயரில் 1886ஆம் ஆண்டில் ஆங்கிலத்தில் மொழிபெயர்த்தார். இந்த மொழிபெயர்ப்பில் மொத்தம் பன்னிரெண்டு கதைகள் உள்ளன.

இது நாட்டார் கதைகளில் முக்கியமானதாக இருந்தது என்றபொழுதிலும், தமிழ் இலக்கியக் பண்பாட்டில் பெரிய தாக்கத்தையும் ஏற்படுத்தவில்லை. இந்தக் கதையினை அடிப்படையாகக் கொண்டு 1941ஆம் ஆண்டு மதனகாமராஜன் என்ற திரைப்படம் வெளியானது.
## பன்னிரண்டு நாளும் சொல்லப்பட்ட கதைகள்
புகழேந்திப் புலவர் இயற்றிய இக்கதை முதலில் 'மதனகாமராஜன் கதை' எனத் துவங்கி ராஜகுமாரன் நிமித்தமாக மந்திரிகுமாரனாகிய புத்தி சாதுர்யன் இரண்டு ராஜகுமாரிகளை மணக்கிறான். பின் அவர்களோடு முதலிரவு மற்றும் தாம்பத்தியம் நடத்துவதை தள்ளிப் போடுவதற்காக  அவர்களுக்கு 12 நாட்கள் இரவுகளில் கதைகள் சொல்கிறான் மந்திரிகுமாரன். அக்கதைகளின் விபரங்கள் :-
# முதலாவது நாள் கதை கூடுவிட்டுக் கூடு பாய்கிறது. இது மூத்த ராஜகுமாரிக்கு சொல்லப்பட்ட  முதலாவது நாள் கதையாகும்
# இரண்டாம் நாள் பூனைக்குட்டி வளர்த்த கதை. இது இளைய ராஜகுமாரிக்கு சொல்லப்பட்ட கதையாகும். 
# மூன்றாம் நாள் 
தாயைப் பெண்டாள வந்த ராஜகுமாரன் கதை . இது முதல் ராஜகுமாரிக்கு சொல்லப்பட்ட கதை.

4. நான்காம் நாள்
ஆமையாயிருந்த இராஜகுமாரன் . தகப்பன் கோரின பெண்ணை மணம் புரிவித்த கதை. இது இளைய ராஜகுமாரியிடம் சொன்ன கதை.
5. ஐந்தாம் நாள்
ஜகதலப் பிரதாபன் கதை. இது மூத்த ராஜகுமாரிக்கு சொன்ன கதை.
6. ஆறாம் நாள் 
மாங்கனியால் அரசு பெற்ற கதை.
இது இளைய ராஜகுமாரிக்கு சொன்ன கதை.

## மேற்கோள்கள்

## வெளி இணைப்புகள்
* 

பகுப்பு:தமிழ் இலக்கியம்
பகுப்பு:இந்திய இலக்கியம்
உறையூர் முதுகூத்தனார்

**உறையூர் முதுகூத்தனார்** (*Uraiyur Mudhukootthanar*) என்றும் **உறையூர் முதுக்கூற்றனார்** சங்க காலத்தைச் சேர்ந்த ஒரு புலவர் ஆவார். சங்க இலக்கியத்தில் 9 பாடல்களை இவர் இயற்றியுள்ளார். இதில் திருவள்ளுவ மலையின் 39வது பாடலும் அடங்கும்.

## சுயசரிதை
உறையூர் முதுகூத்தனார் உறையூர் பகுதியினைச் சார்ந்தவர், இவரது நாட்டுப்பற்று நன்கு அறியப்பட்டது.

## சங்க இலக்கியத்திற்கு பங்களிப்பு
உறையூர் முதுகூத்தனார் 9 சங்கப் பாடல்களை இயற்றியுள்ளார். இதில் குறுந்தொகையில், 2ம், அகநானூற்றில் 3ம் புறநானூற்றில் 1ம் திருவள்ளுவமாலையில் 1ம் அடங்கும்.

### வள்ளுவர் மற்றும் குறள் பற்றிய கருத்துக்கள்
உறையூர் முதுகூத்தனார் திருவள்ளுவர் மற்றும் திருக்குறள் பற்றி இவ்வாறு கூறுகிறார்: 

## மேற்கோள்கள்

## மேலும் காண்க

* சங்க இலக்கியம்
* சங்க காலப் புலவர்கள்
* திருவள்ளுவமாலை

 
பகுப்பு:சங்கப் புலவர்கள்
பகுப்பு:தமிழர் மெய்யியல்
பகுப்பு:ஊர்ப் பெயரால் அறியப்படும் மக்கள்
எத்தில் 3-புரோமோபுரோப்பியோனேட்டு

**எத்தில் 3-புரோமோபுரோப்பியோனேட்டு** (*Ethyl 3-bromopropionate*) BrCH2CH2CO2C2H5  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 3-புரோமோபுரோப்பியோனிக் அமில எத்தில் எசுத்தர் என்றும் இதை அழைக்கலாம். நிறமற்ற நீர்மமான இச்சேர்மம் ஓர் ஆல்கைலேற்ற முகவராகும். 3-புரோமோபுரோப்பியானிக் அமிலத்தை எசுத்தராக்கல் வினைக்கு உட்படுத்தி எத்தில் 3-புரோமோபுரோப்பியோனேட்டு சேர்மத்தை தயாரிக்கலாம். மாற்றாக எத்தில் அக்ரைலேட்டை ஐதரோபுரோமினேற்றம் செய்தும் தயாரிக்கலாம். இவ்வினை எதிர்மார்க்கோனிக்கோவ் முறையில் நிகழ்கிறது. எத்தில் 3-புரோமோபுரோப்பியோனேட்டு கண்கள், தோலில் பட நேர்ந்தால் எரிச்சலூட்டும். சுவாசிக்க நேர்ந்தால் சுவாசப் பாதைக்  கோளாறுகளும் ஏற்படலாம்.    
## மேற்கோள்கள்


பகுப்பு:எத்தில் எசுத்தர்கள்
பகுப்பு:ஆல்க்கைலேற்றும் முகவர்கள்
பகுப்பு:கரிம புரோமைடுகள்
பகுப்பு:கரிம வேதியியல் வினையாக்கிகள்
பகுப்பு:புரோப்பியோனேட்டு எசுத்தர்கள்
அல்லு சிரிஷ்

**அல்லு சிரிஷ்** என்பவர் ஓர் இந்திய நடிகர் ஆவார். இவர் குறிப்பாக தெலுங்கு படங்களில்  பணியாற்றுகிறார்.  இவர் ஒரு முன்னணி நடிகராக  *[[கௌரவம் (2013 திரைப்படம்)|கௌரவம்]]* (2013) படத்தில் அறிமுகமானார். பின்னர் கொத்த ஜண்ட (2014), ஸ்ரீராஸ்து சுபமஸ்து (2016), ஒக்க க்ஷணம் (2017) போன்ற படங்களில் நடித்தார்.

## தொழில்
தெலுங்கு பார்வையாளர்களுக்காக ஹெட் அண்ட் ஷோல்டர்ஸ் விளம்பரத்தில் தமன்னாவுடன் சிரீஷ் தோன்றினார்.  பிரபலமான லுலு பேஷன் விருதுகளில் 2019 இல் இவருக்கு "ஆண்டின் சிறந்த கிராஸ்ஓவர் நட்சத்திரம்" என்ற விருது வழங்கப்பட்டது.

பிரகாஷ் ராஜ் தயாரித்து ராதா மோகன் இயக்கிய. தெலுங்கு-தமிழ் இருமொழி படமான *[[கௌரவம் (2013 திரைப்படம்)|கௌரவம்]]* (2013) படத்தில் அல்லு சிரீஷ் நடித்தார். இவருக்கு ஜோடியாக, யாமி கௌதம்  நடித்தார்  அப்படம் வணிக ரீதியான தோல்வி அடைந்தது என்றாலும், அதன் கருப்பொருளுக்காக விமர்சகர்களிடமிருந்து பாராட்டைப் பெற்றது. அடுத்து மாருதி தசரி இயக்கிய கொத்த ஜண்ட என்ற காதல் நகைச்சுவை படத்தில் நடித்தார். அது இரண்டு வித்தியாசமான எண்ணம் கொண்ட சக ஊழியர்கள் காதலிப்பதைப் பற்றியதாக இருந்தது.. செயற்கைக்கோள் திரையிடல் மூலம் திரையிடப்பட்ட அந்த ஆண்டின் படங்களில் அதிகம் பார்க்கப்பட்ட மூன்றாவது தெலுங்குத் திரைப்படம் இதுவாகும். இது குறைந்த செலவில் எடுக்கப்பட்ட படத்தின் ஒரு சாதனையாகும். அடுத்து *பரசுரம்*  இயக்கிய *ஸ்ரீரஸ்து சுபமாஸ்து*, குடும்ப நாடகக் காதல் கதை. இப்படத்தின் காலைக் காட்சியில்  இருந்து  நேர்மறையான விமர்சனத்தைப் பெற்றது. இது வணிக ரீதியாக வெற்றி பெற்றது. படம் ரூ .20.2 கோடியை வசூலித்தது. மேஜர் ரவி இயக்கும் படமான  *1971 பியண்ட் பார்டர்ஸ்*,  படத்தில்  மோகன்லாலுக்கு அடுத்து இரண்டாவது முக்கிய பாத்திரத்தில் சிரீஷ் நடிப்பதாக அறிவிக்கப்பட்டது. , இதன் வழியாக சிரீஷ் மலையாளத்தில் அறிமுகமானார். 2017 ஆம் ஆண்டில், இவர் *ஒக்க க்ஷணம்* என்ற படத்தில் நடித்தார், இது ஒரு அறிவியல் புனைகதையாகும். படம் விமர்சன ரீதியாக பாராட்டப்பட்டது. 2019 ஆம் ஆண்டில், *ஏபிசிடி - அமெரிக்கன் பார்ன் கன்ஃபுஸ் தேசி* என்ற படத்தில் நடித்தார், இது துல்கர் சல்மான்  நடித்த இதே பெயரிலான மலையாள படத்தின் தெலுங்கு மறுஆக்கம் ஆகும். இந்த படத்தில்  சிரீஷ் நடிப்பானது மீண்டும் பாராட்டப்பட்டது.

## திரைப்படவியல்

### குழந்தை நட்சத்திரமாக

### முன்னணி பாத்திரத்தில்

### இசை கானொளிகள்

### தொலைக்காட்சி

## குறிப்புகள்

## வெளி இணைப்புகள்

* 

பகுப்பு:1985 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:சென்னை நடிகர்கள்
பகுப்பு:தெலுங்கு மக்கள்
இரா. சங்கரன்

**இராமரத்தினம் சங்கரன்** (*Ra. Sankaran*, 12 சூன் 1931 – 14 திசம்பர் 2023), பிரபலமாக **ரா.  சங்கரன்** என அழைக்கப்படுபவர். ஒரு இந்திய மேடை மற்றும் திரைப்பட நடிகரும் இயக்குநரும் ஆவார். இவர் பல தமிழ் படங்களிலும், சில தெலுங்கு படங்களிலும் துணை வேடங்களில் நடித்துள்ளார். சங்கரன் திரைப்பட நடிகர் ஜாவர் சீதாராமனின் உறவினர். மௌன ராகம் திரைப்படத்தில் ரேவதியின் தந்தை சந்திரமவுலி கதாப்பாத்திரத்தில் நடித்ததன் மூலம் பெருவாரியாக அறியப்பட்டார். வயது மூப்பின் காரணமாக 2023 திசம்பர் 14 அன்று காலமானார்.

## திரைப்படவியல்

### இயக்குநர்

### நடிகர்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ் நடிகர்கள்
பகுப்பு:2023 இறப்புகள்
பகுப்பு:1931 பிறப்புகள்
வல்லுநர் மன்றம் (ஈரான்)

**ஈரானின் வல்லுநர்கள் மன்றம்** (**Assembly of Experts**) () ஈரானின் அதியுயர் தலைவரை தேர்ந்தெடுக்கும் அதிகாரம் படைத்த மன்றம் ஆகும்.  வல்லுநர்கள் மன்றத் தேர்தலில் போட்டியிடும் வேட்பாளரகளை, ஈரானின் பாதுகாவலர் மன்றம் நேரடியாக நன்கு ஆய்வு செய்து ஒப்புதல் வழங்கும்.  
மேலும் வல்லுநர்கள் மன்ற உறுப்பினர்கள் ஈரானின் உச்ச தலைவரால் நேரடியாகவோ அல்லது மறைமுகமாகவோ நியமிக்கப்படுகிறார்கள்.  ஈரானின் வல்லுநர்கள் மன்றம் 88 உறுப்பினர்களைக் (Mujtahid) கொண்டது.வல்லுநர் மன்ற உறுப்பினர்கள்ன் பதவிக்காலம் 8 ஆண்டுகள் ஆடும். மேலும் ஈரான் குடியரசுத் தலைவர் தேர்தலில் போட்டியிடும் வேட்பாளர்களை இந்த வல்லுநர்கள் மன்றம் தேர்வு செய்யும்.

## வல்லுநர்கள் மன்றத்தின் பணிகளும், அதிகாரங்களும்
வல்லுநர்கள் மன்றம் நீதி பரிபாலனம் மற்றும் இசுலாமிய மெய்யியல் அவையாகவும் செயல்படும். ஈரானிய அரசியலமைப்பின் படி, வல்லுநர்கள் மன்றம், ஈரானின் அதியுயர் தலைவரை தேர்வு செய்யவும், நீக்கவும் அதிகாரம் படைத்தது. ஈரானிய அதியுயர் தலைவர் இறப்பின் அல்லது பதவியிலிருந்து நீக்கப்பட்டால், வல்லுநர்கள் மன்றம் உடனடியாக புதிய உச்சத் தலைவரை நியமிப்பர்.  

இருப்பினும் பதவியிலிருக்கும் ஈரானின் உச்சத்தலைவரை நீக்கும் பணி வல்லுநர்கள் மன்றம் செய்யாது. வல்லுநர்கள் மன்றத்தின் கூட்டம் ஆறு மாதத்திற்கு ஒரு முறை நடைபெறும். அதன் கூட்டத் தீர்மானங்கள் வெளியிடப்படாது. ஈரானின் உச்சத் தலைவரின் எந்தவொரு முடிவையும் கேள்வி கேட்கவோ அல்லது வெளிப்படையாகவோ கருத்து தெரிவிப்பதற்கு வல்லுநர்கள் மன்றத்திற்கு அதிகாரம் இல்லை.வல்லுநர்கள் மன்றம், ஈரானின் அதியுயர் உச்சத் தலைவர் பதவிக்கு போட்டியிடும் வேட்பாளர்களின் இசுலாமிய மார்க்க அறிவு, நீதி பரிபாலனம், நிர்வாகத் தகுதிகள், சமூக & அரசியல் தகுதிகள், நன்நடத்தைகள் குறித்து தங்களுக்குள்ளே கலந்து பேசி ஆலோசனை செய்து முடிவுகள் அறிவிப்பர். 
1989-ஆம் ஆண்டில் திருத்தப்பட்ட ஈரானிய அரசியலமைப்புச் சட்டத்தின் படி, ஈரானிய அதியுயர் உச்சத் தலைவர் பன்னிருவர் இசுலாமியப் பிரிவை சேர்ந்தவராக இருத்தல் வேண்டும் என்ற பிரிவு நீக்கப்பட்டது. இதன் படி அலி காமெனி 1989 முதல் ஈரானின் உச்சத் தலைவராக உள்ளார்.
## இதனையும் காண்க
* பகலவி வம்சம்
* முகம்மத் ரிசா ஷா பஹ்லவி
* ஈரானியப் புரட்சி
* ஈரானின் அதியுயர் தலைவர்
*ரூகொல்லா கொமெய்னி -ஈரானின் முதலாவது அதியுயர் தலைவர்
*அலி காமெனி - ஈரானின் இரண்டாவது அதியுயர் தலைவர்
* வல்லுநர்கள் மன்றம்
*பாதுகாவலர்கள் மன்றம்
*அசன் ரவ்கானி
*மகுமூத் அகமதிநெச்சாத்
*இப்ராகிம் ரைசி

## மேற்கோள்கள்

## வெளி இணைப்புகள்

*
*  இரானில் அரசியல்வாதிகள், இஸ்லாமிய மதகுருக்கள்: யாருக்கு அதிகாரம் அதிகம்?
*Princeton Iran Data Portal: List of Election Results for all years, including breakdown by province
*Assembly of Experts in the Constitution of Islamic Republic of Iran
*Understanding Iran's Assembly of Experts from Durham University
*Results of Assembly of Experts elections in 6 provinces
*Results of Assembly of Experts elections in four provinces
*Results of Assembly of Experts elections in some provinces
*Iran Electoral Archive – Assembly of Experts


பகுப்பு:ஈரானின் அரசியல்
மது காடு

**மது காடு** அல்லது **மதுவனம்** (*Madhu forest*) (சமஸ்கிருதம்-मधुवन) யமுனை ஆற்றின் மேற்கிலுள்ள பண்டைய வட இந்தியாவில் அமைந்த அடர்ந்த காடு. இக்காடு வானர அரசன் சுக்ரீவனுக்கு சொந்தமான தோட்டம் என்று அறியப்படுகிறது. சீதையைக் கண்டறிந்த பின் அனுமன் இந்த தோட்டத்திற்கு அங்கதன் மற்றும் பிற வானரங்களுடன் வந்தாகவும் அங்கு அவர்களுக்கு பிடித்தமான தேனை உண்டனர் என்றும் புராணம் வழியாக அறியப்படுகிறது.

## இராமாயணத்திலும் மகாபாரதத்திலும்
பண்டைய புராணமான இராமாயணத்தின்படி, **மது** என்னும் பெயர் கொண்ட அசுரன் ஒருவன் இந்த காட்டையும் தேசத்தையும் ஆண்டு வந்தான். கோசல நாட்டின் மன்னன் இராமனின் சகோதரனான சத்துருக்கனனால் மது அரக்கன் தோற்கடிக்கப்பட்டான். சத்துருக்கனன் அக்காட்டை சுத்தப்படுத்தி மதுரா என்னும் நகரை உருவாக்கினான். அந்த நகரே பிறகு சூரசேன இராச்சியத்தின் தலைநகராக மாறியது என்று மகாபாரதத்தில் கூறப்பட்டுள்ளது. யாதவ மன்னர்கள் உக்ரசேனனும் கம்சனும் மேற்கூறிய பகுதியினை ஆட்சி செய்தனர்.

## அரி வம்சத்தில்
அரி வம்சத்தின்படி (95.5242-8), யது சந்ததியினரும் யாதவ மன்னருமான மது மதுவனத்திலிருந்து ஆட்சி செய்தான். இராமனின் சகோதரனும் மது வம்சத்தியில் வந்தவனுமான சத்துருக்கனன் மாதவ லாவணனை கொன்று, மதுவன காட்டை வெட்டி அங்கு மதுரா என்னும் நகரை உருவாக்கினான். இராமனும் அவனது சகோதரர்களும் மறைந்த பிறகு சத்வதரின் மகனும் மது வம்சத்தின் பீமன் இந்நகரை மீட்டான்.

## மேற்கோள்கள்

பகுப்பு:இந்தியப் புவியியல்
தண்டியா கிளர்ச்சி

**தண்டியா கிளர்ச்சி** (*Dundiya rebellion*) என்பது 18 ஆம் நூற்றாண்டின் பிற்பகுதியில் போர்புகனின் களத்தில் (பிளவுபடாத காமரூபப் பகுதி) அகோம் பேரரசிற்கு எதிரான எழுச்சியாகும். கிளர்ச்சிக்கு ஹரதுட்டா புஜார்பருவா தலைமை தாங்கினார். திருப்பித் தாக்கப்படுவதற்கு முன்பாகவே, இவர் கூலிப்படை துருப்புக்களுடன், வடக்கு காமரூபத்தின் பெரும்பகுதியை ஆக்கிரமித்தார். அசாமின் மேல்பகுதியில் மொமோரியா கிளர்ச்சி நடந்து கொண்டிருந்ததைப் போலவே இந்த கிளர்ச்சியும் நடந்தது. ஆனால் அகோம் அரசவாதிகள் 1792இல் கேப்டன் வெல்ஷால் மீட்டெடுக்கப்பட்டனர்.

## மேற்கோள்கள்

பகுப்பு:18 ஆம் நூற்றாண்டில் இந்தியா
இந்திய வேளாண் பல்கலைக்கழகங்கள் பட்டியல்

thumb|அசாம் வேளாண் பல்கலைக்கழகம்
**இந்திய வேளாண் பல்கலைக்கழகங்கள் பட்டியல்** என்பது இந்தியாவில் உள்ள விவசாய பல்கலைக்கழகங்களை மாநில அல்லது பிரதேச அடிப்படையில் பட்டியலிடுகிறது. இந்தியப் பல்கலைக்கழகங்கள் விவசாயக் கல்வியை வழங்கினாலும், வேளாண் கல்வியின் முக்கிய ஒழுங்கு முறை அமைப்பான இந்திய வேளாண் ஆராய்ச்சிக் குழுமம் (ஐ.சி.ஏ.ஆர்) ஜனவரி 2021 நிலவரப்படி மூன்று மத்திய வேளாண் பல்கலைக்கழகங்கள் நான்கு நிகர்நிலைப் பல்கலைக்கழகங்கள் மற்றும் 63 "மாநில வேளாண் பல்கலைக்கழகங்கள்" அங்கிகாரம் பெற்றுள்ளன. இருப்பினும், இந்தப் பட்டியலில் விவசாயப் பல்கலைக்கழகமாக செயல்படாமல் வேளாண் படிப்புகளை வழங்கும் நிறுவனங்களும் உள்ளன (உம். பனராசு இந்துப் பல்கலைக்கழகம்).

## மாநிலங்களின்படி பல்கலைக்கழகங்கள்
இந்தியாவில் அதிக விவசாய பல்கலைக்கழகங்களைக் கொண்ட மாநிலம் உத்தரப்பிரதேசம் ஆகும். இந்த மாநிலத்தில் ஏழு வேளாண் பல்கலைக்கழகங்கள் அமைந்துள்ளன (நிகர்நிலை பல்கலைக்கழகம் ஒன்று,  மத்திய பல்கலைக்கழகம் ஒன்று, ஐந்து மாநில பல்கலைக்கழகங்கள்). அருணாச்சலப் பிரதேசம், கோவா, மேகாலயா, மிசோரம், நாகாலாந்து, சிக்கிம், திரிபுராவில் எந்த விவசாய பல்கலைக்கழகங்களும் இல்லை. மேலும் டெல்லி மற்றும் ஜம்மு-காஷ்மீர் தவிர வேறு எந்த ஒன்றிய பகுதிகளிலும் வேளாண் பல்கலைக்கழகங்கள் இல்லை .

 

## ஆந்திரா

* ஆச்சார்யா என்.ஜி.ரங்கா வேளாண் பல்கலைக்கழகம், குண்டூர்
* டாக்டர் ஒய்.எஸ்.ஆர் தோட்டக்கலை பல்கலைக்கழகம், வெங்கடரமணகுடம், ததேபள்ளிகுடெம்
* ஸ்ரீ வெங்கடேஸ்வர கால்நடை பல்கலைக்கழகம், திருப்பதி

## அசாம்

* அசாம் வேளாண் பல்கலைக்கழகம், ஜோர்ஹாட்

## பீகார்

* பீகார் வேளாண்மைப் பல்கலைக்கழகம், பாகல்பூர்
* பீகார் விலங்கு அறிவியல் பல்கலைக்கழகம், பாட்னா
* டாக்டர் ராஜேந்திர பிரசாத் மத்திய வேளாண் பல்கலைக்கழகம், சமஸ்திபூர்

பகுப்பு:இந்திய வேளாண்மைப் பல்கலைக்கழகங்கள்
பையாவூர்

**பையாவூர்** (*Payyavoor*) என்பது இந்திய மாநிலமான கேரளாவின் கண்ணூர் மாவட்டத்திலுள்ள ஒரு நகரமாகும். இது பையாவூர் பேரூராட்சியின் தலைமையகமாகவும் இருக்கிறது.

## அமைவிடம்
பையாவூர், மாவட்டத் தலைமையகமான கண்ணூருக்கு கிழக்கே 43 கி.மீ. தொலைவிலும், வட்டத் தலைமையகமான தளிப்பரம்பாவுக்கு  கிழக்கே 30 கி.மீ. தொலைவிலும், இரிட்டிக்கு 20 கி.மீ. தொலைவிலும் அமைந்துள்ளது. அருகிலுள்ள நகராட்சி சிறீகண்டபுரம் 10 கி.மீ தூரத்தில் உள்ளது.

## சிவ விழா
இங்குள்ள சிவன் கோவிலில் நடைபெறும் திருவிழா மிகவும் பிரபலமானது. இது  கும்ப மாதத்தின் முதல் நாளிலிருந்து பன்னிரென்டாம் நாள் வரை கொண்டாடப்படுகிறது. இந்த நகரத்தில் புனித அன்னை தேவாலயம் என்ற பெயரில் ஒரு கன்னையா கத்தோலிக்க தேவாலயம் உள்ளது.

## சிவன் கோவிலில் ஊட்டு விழா
சிவபெருமானின் ஆலயத்தில் ஊட்டுத் திருவிழா கிராமத்தின் தனித்துவமான கொண்டாட்டமாகும். இது ஒவ்வொரு ஆண்டும் மலையாள நாட்காட்டியின்படி பன்னிரென்டாம் நாள் வரை கொண்டாடப்படுகிறது. சாதி, மத வேறுபாடின்றி மக்கள் இந்த விழாவைக் கொண்டாடுகிறார்கள். குடகு மாவட்டத்தைச் சேர்ந்தவர்கள் (கருநாடகா) வேண்டுதல்களுடன் பிரசாதத்தையும் கொண்டு வருகிறார்கள்.  திருவிழா பிப்ரவரி 12 அன்று (மகரம் 30) தொடங்கி பிப்ரவரி 24 அன்று (கும்பம் 12) முடிவடைகிறது. இந்த விழா குடகு அத்துடன் கேரளாவைச் சேர்ந்த மக்களின் 'சங்கமம்' என்று கருதப்படுகிறது. திருவிழா துவங்குவதற்கு முன்பு குடகிலிருந்து பக்தர்கள் தங்கள் கால்நடைகளௌடன் திருவிழா காலத்தில் 'பிரசாத ஊட்டம்' எனப்படும் அரிசி பிரசாதங்களுடன் கோவிலுக்கு வருகிறார்கள். இந்த திருவிழாவைப் பற்றிய பல்வேறு புராணக்கதைகள் உள்ளன.

## போக்குவரத்து
கேரள மலை நெடுஞ்சாலை 59 இதன் வழியாக செல்கிறது. இது அருகிலுள்ள நகரங்களான செம்பேரி, உலிக்கல், இரிட்டி, நடுவில், கருவஞ்சல், அலகோடு போன்ற ஊர்களை இணைக்கிறது. கேரள மாநில நெடுஞ்சாலை 36 இங்கிருந்து சுமார் 10 கி.மீ. தூரத்தில் உள்ள சிறீகண்டபுரம் நகரம் வழியாக செல்கிறது.

தேசிய நெடுஞ்சாலை 66 30 கி.மீ தூரத்திலுள்ள தளிப்பறம்பா நகரத்தில் செல்கிறது. இங்கிருந்து மங்களூரையும், மும்பையையும் வடக்குப் பகுதியிலும், கொச்சினையும், திருவனந்தபுரத்தையும் தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூரையும் பெங்களூரையும் இணைக்கிறது.

கண்ணூர் அருகிலுள்ள தொடர் வண்டி நிலையமாகும். 26 கி.மீ தெற்கே கண்ணூர் பன்னாட்டு வானூர்தி நிலையம் அருகிலுள்ள வானூர்தி நிலையமாகும். மங்களூரு பன்னாட்டு வானூர்தி நிலையம் கோழிக்கோடு பன்னாட்டு வானூர்தி நிலையம் போன்ற இடங்களிலிருந்தும் விமானச் சேவைகளும் உள்ளன.

## புள்ளிவிவரங்கள்
2011, இந்திய மக்களதொகை கணக்கெடுப்பின்படி பையாவூர் கிராமத்தில் 11,373 ஆண்களும், 11,625 பெண்களும் என 22,998 மக்கள் தொகை உள்ளனர். பாலின விகிதம் 1,000 ஆண்களுக்கு 1,022 பெண்கள். இதன் பேரூராட்சி வரம்பில் 5,698 வீடுகள் உள்ளன.

## மேற்கோள்கள்

பகுப்பு:Coordinates on Wikidata
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
பகுப்பு:கண்ணூர் மாவட்டம்
சுரேகா மேரி

**சுரேகா மேரி**(*Surekha Marie*)(10 மார்ச்சு 1955 – 6 சூன் 2021) ஓர் இந்திய திரைப்பட நடிகையும், சின்னத்திரை நடிகையும் ஆவார். இவர் 1980களில் மலையாளம், தமிழ், தெலுங்கு மற்றும் கன்னடத் திரைப்படங்களில் முன்னணி நடிகையாக இருந்தார். இவர் அறிமுகமான முதல் திரைப்படம் இயக்குநர் பரதன் இயக்கத்தில் வெளியான *தகரா* என்ற மலையாளத் திரைப்படமாகும். இத்திரைப்படத்தில் தனது திறமையான நடிப்பை வெளிப்படுத்தினார்.

## ஆரம்பக் கால வாழ்க்கை
இவர் ஆந்திராவில் ஒரு கிறித்தவ குடும்பத்தில் பிறந்தார். இவரின் தந்தை பி. ராமராவ் தொழிற்சாலை மேலாளராகவும், தாய் ஆசிரியராகவும் பணிபுரிந்தனர். இவரது சகோதரர் நவீன் என்பவராவார். இவரின் தந்தைக்கு சென்னையிலுள்ள ஒரு வங்கியில் வேலை கிடைத்ததால் இவரது குடும்பம் தமிழ்நாட்டிற்கு குடிபெயர்ந்தது. இவர் தனது ஆரம்பக் கல்வியை சென்னையில் உள்ள ஹோலி ஏஞ்சல்ஸ் என்ற பள்ளியில் முடித்தார். இவர் ஒரு தெலுங்குத் நாடகத்தொடரை தயாரித்தும், ஒரு தெலுங்கு நாடகத் தொடரில் நடித்தும் உள்ளார்.

## குடும்பம்
இவர் 1995இல் டாக்டர். சீனிவாசன் என்பவரை மணந்தார். ஆனால், இத்திருமணம் விவாகரத்தில் முடிந்தது. இவருக்கு கேத்ரின் என்ற ஒரு மகள் இருக்கிறார். மேரி, திருமணத்திற்குப் பிறகு திரைத்துறையை விட்டு வெளியேறினார். அதன் பிறகு இவர் தனது தொழிலில் கவனம் செலுத்தினார். இவர் "சென்னை மீடியா பிளஸ்" என்ற தயாரிப்பு நிறுவனத்தை சொந்தமாக நடத்திவந்தார். இவர் 2012ஆம் ஆண்டில் வெளியான "மாஸ்டர்ஸ்" என்ற மலையாளத் திரைப்படத்தின் மூலம் மீண்டும் திரைப்படத்தில் நடிக்கத் துவங்கினார். இவர் குடும்பத்துடன் சென்னையில் வசித்து வந்தார்.

## மேற்கோள்கள்

## வெளியிணைப்புகள்
*
*Surekha at MSI

பகுப்பு:1955 பிறப்புகள்
பகுப்பு:2021 இறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் தொலைக்காட்சி நடிகைகள்
4-ஐதராக்சிபீனைல்பைருவிக் அமிலம்

**4-ஐதராக்சிபீனைல்பைருவிக் அமிலம்** (*4-Hydroxyphenylpyruvic acid*)  C9H8O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 

பீனைல் அலானின் என்ற அமினோ அமிலத்தின் வளர்சிதைமாற்றத்தில் ஓர் இடைநிலை வேதிப்பொருளாக இது கிடைக்கிறது. ஆக்சோகார்பாக்சிலிக் அமிலத்தின்  கட்டமைப்பில் உள்ள மெத்தில் ஐதரசன்களில் ஒன்று 4-ஐதராக்சிபீனைல் தொகுதியால் இங்கு பதிலீடு செய்யப்பட்டுள்ளது.

பீனைல் அலானின் கட்டமைப்பில் உள்ள அரோமாட்டிக் பக்கச் சங்கிலி பீனைல் அலானின் ஐதராக்சிலேசு என்ற நொதியால் ஐதராக்சிலேற்றம் செய்யப்படும் வினையினால் டைரோசின் என்ற அமினோ அமிலம் உருவாகிறது. டைரோசின் அமினோடிரான்சுபெரேசு என்ற நொதியின் வினையூக்கத்தால் டைரோசினை 4-ஐதராக்சிபீனைல்பைருவிக் அமிலமாக மாற்ற இயலும்.  மேலும், 4-ஐதராக்சிபீனைல்பைருவிக் அமிலத்தை 2,5-ஈரைதராக்சிபீனைல் அசிட்டிக் அமிலம் என்ற பீனாலிக் அமிலமாகவும் மாற்ற இயலும். ஆக்ரோனாட்டிக் சாயம் தயாரிப்பில் 2,5-ஈரைதராக்சிபீனைல் அசிட்டிக் அமிலம் ஒரு முன்னோடிச் சேர்மமாகப் பயன்படுகிறது.  

சிகைட்டோனெமின் சாயத்தின் உயிர்த்தொகுப்பு வினை தயாரிப்பில் ஓர் இடைநிலையாகவும் இச்சேர்மம் செயல்படுகிறது. 
## மேற்கோள்கள்


பகுப்பு:இயற்கை பீனால்கள்
பகுப்பு:பீனால்கள்
பகுப்பு:புரோப்பியோனிக் அமிலங்கள்
பகுப்பு:ஆல்பா-கீட்டோ அமிலங்கள்
பகுப்பு:ஐதராக்சி அமிலங்கள்
பகுப்பு:உயிர்வேதியியல்
தனூராய்

**தனூ ராய்** என்பவர் ஓர் இந்திய திரைப்பட நடிகை, வடிவழகி ஆவார். இவர் பிறப்பால் ஒரு வங்காளியாவார்., இவர்  சில தமிழ், மலையாள, வங்காள, கன்னட படங்களிலும் பல  தெலுங்கு படங்களிலும் நடித்துள்ளார். *[[மாஸ் (திரைப்படம்)|மாஸ்]]* , *ஹீரோ* போன்ற படங்களில் இவர் ஆடிய குத்தாட்டங்களுக்காக  பெரும்பாலும் அறியப்படுகிறார். மலையாளத் திரைப்படமான *ஈ ஆடுதா கலத்து* என்ற படத்தில் இவர் ஏற்ற பாத்திரத்துக்காக அறியப்படுகிறார்..

## தொழில்
தனு ராய் கொல்கத்தாவில் பிறந்து வளர்ந்தார். இவர் வணிகவியல் பட்டதாரியாவார். 2001 ஆம் ஆண்டில் பூரி ஜெகன்நாத்தின் இட்லு *ஸ்ராவணி சுப்பிரமணியம்* என்ற படத்தில் நடிகையாக அறிமுகமானார். அதன் பிறகு ஆனந்தம் மற்றும் மனசந்தா நுவ்வே போன்ற படங்களில் சிறிய வேடங்களில் நடித்தார். பின்னர் அவனு நிஜம்,   கோடி ராமகிருஷ்ணாவின் *கீலுகுர்ரம்*. போன்ற படங்களில் தோன்றினார். பின்னர், இவர் குறைந்த செலவில் தயாரிக்கபட்ட  திரைப்படங்களில் நடித்தார். மேலும்  சத்யம்,  *[[மாஸ் (திரைப்படம்)|மாஸ்]]*, ந,  வியலவாரி கயலு, பெல்லிகனி பிரசாத் உள்ளிட்ட படங்களில் பல  குத்தாட்டப் பாடல்களுக்கு ஆடினார்.

இவர் இரண்டு வங்கப் படங்களில் நடித்தார். அவை *பாஷோ நா*, இதில் இவர் ஒரு இளம் விதவையாக நடித்தார். அடுத்து *மனசந்தா நுவே*  படத்தின் மறுஆக்கமான *மோனர் மஜோ தும்ஹி* என்ற வங்கப் படம் ஆகும்.   கன்ட திரைப்படமான  *லவ் ஸ்டோரி* படத்தில் நடித்தார். இது தெலுங்குத் திரைப்படமான *மரோ சரித்ராவின்*  மறுஆக்கமாகும். முன்தாக இதற்கு *பிரேம சரித்ரா* என்று பெயரிடப்பட்டிருந்தது.  இவர் நடித்த முதல் கன்னடப் படம், *பிரீத்தி மடாபாரோ*,  ஆனால் அது இடையில் நிறுத்தப்பட்டது. தமிழில் இவர் *[[இன்று (திரைப்படம்)|இன்றுI]]* படத்திலும்    இந்தித் திரைப்படமான *ஹம்ரஸ்* படத்தின் தமிழ் மறுஆக்கமான  *[[கிரிவலம் (திரைப்படம்)|கிரிவலம்]]*,ஆகிய படங்களில் நடித்தார்.

இவர்  2012 ஆம் ஆண்டு *ஈ அடுத காலத்து* என்ற திரைப்படத்தின் வழியாக மலையாளத்தில்  தனுஸ்ரீ கோஷ் என்ற பெயரில் அறிமுகமானார். படத்தில் 10 வயது சிறுவனின் தாயான மாதுரி என்ற பாத்திரத்தில் நடித்ததற்காக விமர்சன ரீதியான பாராட்டைப் பெற்றார். *ஒரிசாவில்*, இவர்  சமூக செயல்பாடுகளில் ஈடுபட்டார், அங்கு ஒரு கிராமத்தில் பழங்குடி மக்களின் நலனுக்காக பணியாற்றுகிறார்.

இவரது வரவிருக்கும் படமான அமர் பாபுவின் *அலா ஜரிகிண்டி ஓகக ரோஜு*, இது 2006 ஆம் ஆண்டய பிரித்தானிய குற்றவியல் நகைச்சுவை படமான *பிக் நத்திங்கின்* தெலுங்கு மறுஆக்கம் ஆகும். *ஹாஷிம் மாரிகரின் முன்னோட்டத்தில்* சிறப்புத் தோற்றத்தில்  இவர் நடிக்க படப்பிடிப்பில் கலந்துகொண்டுள்ளார்.

தெலுங்கு தொலைக்காட்சி நிகழ்ச்சிகளான *நாச்சோ ரே*  மற்றும் *ஹம்மா ஹம்மா* ஆகியவற்றிலும் கலந்துகொண்டுள்ளார்.

## திரைப்படவியல்

## குறிப்புகள்
 

## வெளி இணைப்புகள்

* 
* 

பகுப்பு:தெலுங்குத் திரைப்பட நடிகைகள்
பகுப்பு:1980 பிறப்புகள்
பகுப்பு:வங்காள மக்கள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வங்காளத் திரைப்பட நடிகைகள்
ஈ. ஆர். ஈஸ்வரன்

**ஈ. ஆர். ஈஸ்வரன்** (E. R. Eswaran) ஓர் இந்திய அரசியல்வாதி ஆவார். இவர் கொங்குநாடு மக்கள் தேசிய கட்சியிக் பொதுச் செயலாளரக செயல்பட்டு வருகிறார். இவர் தனது கட்சி சார்பில் தற்போது திமுக கூட்டணியில் அக்கட்சியின் உதயசூரியன் சின்னத்தில் திருச்செங்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக உள்ளார்.

## ஆரம்பகால வாழ்க்கை மற்றும் கல்வி
ஈஸ்வரன் பிறந்த ஊர் கோகாராயன்பேட்டை திருச்செங்கோடு பக்கம் நாமக்கல் மாவட்டம் ஆகும். இவர் கொங்கு வேளாளர் சமூகத்தை சார்ந்தவர் இவர் மற்றும் குடும்பம் விவசாயம் செய்து வருகிறது.

## அரசியல் வாழ்க்கை
ஈசுவரன் 2021ஆம் ஆண்டு நடைபெற்ற தமிழ்நாடு சட்டமன்றத் தேர்தலில் நாமக்கல் மாவட்டம், திருச்செங்கோடு தொகுதியிலிருந்து சட்டமன்றத்திற்குத் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:நாமக்கல் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
மேக்ரோபிராக்கியம் சாரிகுயியே

**மேக்ரோபிராக்கியம் சாரிகுயியே** (*Macrobrachium zariquieyi*) என்பது நன்னீர் இறால் ஆகும். இது பேலிமோனிடே குடும்பத்தில் மேக்ரோபிராக்கியம் பேரினத்தினைச் சார்ந்த சிற்றினமாகும். இது மேற்கு ஆபிரிக்கா மற்றும் கோட் டி ஐவோயர் ஆற்றில் காணப்படுகிறது. இந்த ஸ்பானிஷ் பத்துக்காலிகளில் ஆய்வு மேற்கொண்ட சாரிகுயியே நினைவாகச் சிற்றினப் பெயர் இடப்பட்டுள்ளது.

## மேற்கோள்கள்

 

பகுப்பு:மேக்ரோபிராக்கியம்
மா. வெ. இரத்னம்

**மா. வெ. இரத்னம்** (*M. V. Rathinam*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் அதிமுக கட்சியினைச் சார்ந்தவர் ஆவார். 1980 மற்றும் 1984 தேர்தல்களில் பொள்ளாச்சி தொகுதியிலிருந்துஅண்ணா திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
தெலுத்தா கொரோனா வைரசு

தெலுத்தா கொரோனா வைரசு என்பது கொரோனா வைரசின் மரபு திரிபு கொண்ட நான்கு வகைகளில் ஒன்று. இவை ஒரு நேர்மறை உணர்வு கொண்ட ஒற்றைத் தனிமைப்படுத்தப்பட்ட இரைபோ கருவமிலம் மற்றும் திருகுசுருள் சமச்சீர்மை அதிநுண்ணுயிர் அமைப்பு (நியூக்ளியோகாப்சிட்) கொண்ட உறைசூழ் தீநுண்மிகள் ஆகும். தெலுத்தா கொரோனா வைரசு பொதுவாக பறவைகள் மற்றும் பாலூட்டிகளுக்கு நோய் தொற்றை ஏற்ப்படுத்தும்.
## மரபுத்தன்மை
இது பாலூட்டிகளுக்கு மற்றும் பறவைகளுக்கு தொற்றை ஏற்படுத்தும் ஏழாவது கொரோனா வைரசான நோவல் கொரோனா வைரசின் நான்கு வகை மரபு திரிபு வைரசுகளில் ஒன்று ஆகும். தெலுத்தா கொரோனா வைரசு பறவைகள் மற்றும் பன்றிகளின் உடலில் பொது கொரோனா வைரசு நோய் தொற்றால் ஏற்படும் மரபு திரிபால் உண்டானது ஆகும். 

தெலுத்தா கொரோனா வைரஸ்களில் மரபணு மறுசீரமைப்பு பொதுவாக ஏற்படுகிறது.  இந்த மரபணு மாற்றம் தொற்றுக்கு உட்படும் உயிரினத்தின் உடலில் உள்ள உயிர் எதிர் பொருளுடன் ஒட்டும் வகையில் பலவிதமாக அடிக்கடி மாற்றி அமைத்துக்கொள்கிறது.

## மேற்கோள்கள்

பகுப்பு:கொரோனாவைரசு
செயப்பிரகாசு நாராயண் நகர்

**செயப்பிரகாசு நாராயண் நகர்** (*Jayaprakash Nagar, Bangalore*),என்பது  **ஜேபி நகர்** என நன்கு அறியப்படுகிறது. இது இந்தியாவின், கர்நாடகாவில், பெங்களூரின் தெற்குப் பகுதியில் அமைந்துள்ள ஆடம்பரமான உயர் வகுப்பு வசிப்பிடப்பகுதியாகும். இந்நகருக்கு முன்னணி இந்தியத் தலைவரான ஜெயபிரகாஷ் நாராயண் பெயரிடப்பட்டது. இது ஜெயாநகர், மற்றும் பிற பகுதிகளான பனசங்கரி, பன்னேர்கட்டா சாலை மற்றும் பிடிஎம் லேஅவுட்க்கு அருகில் அமைந்துள்ளது.

## மேற்கோள்கள்

 
பகுப்பு:பெங்களூரின் சுற்றுப்புறங்கள்
பகுப்பு:Coordinates on Wikidata
இந்தியப் பல் மருத்துவ மன்றம்

**இந்தியப் பல் மருத்துவ மன்றம்** (*Dental Council of India*) என்பது பல் சட்டம் 1948கீழ் பதிவு செய்த அமைப்பாகும். இந்தியாவில் பல் கல்வி மற்றும் பல் மருத்துவத் தொழிலைக் கட்டுப்படுத்தும் அமைப்பு இதுவாகும். சுகாதார மற்றும் குடும்ப நல அமைச்சகம் மற்றும் மாநில பல் மன்றம் மூலம் நிதியளிக்கப்படுகிறது.

## குறிக்கோள்கள்

* இந்தியாவில் பல் கல்வியின் தரத்தைச் சீராகப் பராமரித்தல்
* பல் மருத்துவர்கள், பல் சுகாதார நிபுணர்கள் மற்றும் பல் இயக்கவியல்  பயிற்சியில் பாடத்திட்டத்தை ஒழுங்குபடுத்துங்கள்
* தேர்வுகள் மற்றும் தகுதியின் தன்மையினை ஒழுங்குபடுத்துங்கள்

## செயல்பாடு
பல் மருத்துவக் கல்வி, பல் தொழில் மற்றும் பல் நெறிமுறைகளை ஒழுங்குபடுத்தும் நோக்கில் 'பல் மருத்துவர்கள் சட்டம் 1948 (1948 இன் XVI) பாராளுமன்றத்தின் சட்டத்தின் கீழ் இந்தியப் பல் மன்றம் அமைக்கப்பட்டது. இச்சட்டம் மார்ச், 1949இல் நடைமுறைக்கு வந்தது.

இந்த மன்றம் மத்திய அரசு, மாநில அரசு, பல்கலைக்கழகங்கள், பல் கல்லூரிகள், இந்திய மருத்துவ கழகம் மற்றும் பல் மருத்துவத்தின் தனியார் பயிற்சியாளர்களைப் பிரதிநிதித்துவப்படுத்தும் 6 பிரிவுகளை உள்ளடக்கியது. சுகாதார சேவைகளின் இயக்குநர்  நிர்வாகக் குழு மற்றும் பொதுக்குழு உறுப்பினராக இருப்பார். மன்றம் தமது உறுப்பினர்களிலிருந்து தலைவர், துணைத்தலைவர், மற்றும் செயற்குழு உறுப்பினர்களைத் தேர்ந்தெடுக்கிறது. தேர்ந்தெடுக்கப்பட்ட தலைவர் மற்றும் துணைத் தலைவர் ஆகியோருடன் முன்னாள் அலுவல் தலைவர் மற்றும் நிர்வாகக் குழுவின் துணைத் தலைவர்கள் செயற்குழுவினை அமைக்கின்றனர். செயற்குழு என்பது இந்த அமைப்பின் ஆளும் குழுவாகும். இது சபையின் அனைத்து நடைமுறை, நிதி மற்றும் அன்றாட நடவடிக்கைகள் மற்றும் விவகாரங்களைக் கையாள்கிறது. மன்றம் அரசாங்க நிதியினால் செயல்படுகிறது. இம்மன்றத்தின் வருமான ஆதாரங்களாகப் பல் மருத்துவ சட்டத்தின் 53வது பிரிவின் கீழ் ஒவ்வொரு ஆண்டும் பல்வேறு மாநில பல் மன்றங்கள் செலுத்தும் கட்டணங்களில் 1/4 பங்கு ஆகும். பல்மருத்துவ சட்டம், 1948 இன் பிரிவு 15இன் கீழ் ஆய்வு செய்வதற்கான பல்வேறு பல் நிறுவனங்களிடமிருந்தும், புதிய பல் கல்லூரி அமைக்க அனுமதி பெற விண்ணப்பிக்க நிறுவனத்திடமிருந்து விண்ணப்பக் கட்டணம், பிரிவு 10 ஏ இன் கீழ் பல் கல்லூரிகளில் உயர் படிப்பு படிப்புகள் மற்றும் சேர்க்கை திறன் அதிகரித்தல் பல் மருத்துவர்கள் சட்டம், 1948 இல் பல் மருத்துவர்கள் (திருத்தம்) சட்டம், 1993ஆல் திருத்தப்பட்டது கீழ் செலுத்தப்படுகிறது..

## எதிர்காலம்
இந்திய மருத்துவ கழகம், இந்திய செவிலிய மன்றம் மற்றும் இந்திய மருந்தியல் மன்றம் போன்ற பிற ஒழுங்குமுறை அமைப்புகளுடன் இந்தியப் பல் மன்றத்தினையும் கலைக்க ஒரு மசோதா இந்திய நாடாளுமன்றத்தில் அறிமுகப்படுத்தப்பட்டது. ஜனவரி 2020இல், மத்திய சுகாதார மற்றும் குடும்ப நல அமைச்சகம் தேசிய பல் மன்ற மசோதாவை வரைவு செய்தது. இதன் மூலம் இந்தியப் பல் மன்றத்திற்குப் பதிலாக தேசிய பல் மன்றமாக மாற்றுவதை நோக்கமாகக் கொண்டது. இந்த ஒழுங்குமுறை அமைப்புகள் சுகாதாரத்திற்கான மனிதவளத்திற்கான தேசிய மருத்துவ ஆணையம் எனப்படும் பொதுவான சட்டரீதியான அமைப்புடன் மாற்ற முன்மொழியப்பட்டது. இந்த நடவடிக்கையானது இந்தியப் பல் மன்றத்தின் மீதான ஊழல் குற்றச்சாட்டுகள், இந்தியப் பல் மன்ற முன்னாள் தலைவர் அனில் கோலியிடம் நடுவண் புலனாய்வுச் செயலகம் நடத்திய சோதனைகள், மற்றும் முன்னாள் தலைவர் கேதன் தேசாய் ஆகியோரால் களங்கப்படுத்தப்பட்டதன் அடிப்படையில் எடுக்கப்பட்டது.

## மேற்கோள்கள்


## வெளி இணைப்புகள்

* 

பகுப்பு:இந்தியாவிலுள்ள பல் மருத்துவ அமைப்புகள்
இராதிகா சௌத்ரி

**ராதிகா சவுத்ரி** என்பவர் ஒரு இந்திய நடிகை ஆவார். முக்கியமாக 2000 களின் முற்பகுதியில்  இவர் இந்தி, தமிழ், தெலுங்குத் திரைப்படத் துறைகளில் பணியாற்றியுள்ளார்.  2010 இல், லாஸ் வேகாஸ் திரைப்பட விழாவில்  விருதை வென்ற அமெரிக்காவில் திரைப்பட இயக்குநராக மீண்டும் வந்தார்.

## தொழில்
இராதிகா  இந்தியாவின் புனே பல்கலைக்கழகத்தில் பயின்றார். அங்கு மக்கள் செய்தித் தொடர்பியலில் முதுகலை பட்டம் பெற்றார். இவர் சுமார் 30 இந்திய திரைப்படங்களில் பல மொழிகளில் நடித்துள்ளார். இதில்   *தேரே நாம்* மற்றும் *குஷி*  போன்ற  படங்களில் நடித்த பல்வேறு பாத்திரங்கள், பாடல்களுக்கு விமர்சன ரீதியான பாராட்டுகளைப் பெற்றார்.

2010 ஆம் ஆண்டில் லாஸ் ஏஞ்சல்ஸை தளமாகக் கொண்ட இயக்குநராக இவர் மீண்டும் வந்தார். லாஸ் வேகாஸ் திரைப்பட விழாவில் சிறந்த குறும்படத்திற்கான சில்வர் ஏஸ் விருதை வென்றார், விமர்சன ரீதியாக பாராட்டப்பட்ட குறும்படமான *ஆரஞ்சு ப்ளாசம்* . என்ற அந்தப் படம் நான்கு நாட்களில் லாஸ் ஏஞ்சல்சில் படமாக்கப்பட்டது, 17 நிமிட படம் ஒரு தாயானவள் தன் கணவனிடமிருந்து பிரிந்த வேதனையை கடந்து செல்லும் கதையைக் கொண்டது அப்படம். அப்படத்தில் உஷா கோகோடே கதாநாயகியாக நடித்தார்,  ஜெஃப் டூசெட், ஜான் பால் ஓவியர் ஆகியோர் பிற பாத்திரங்களில் நடித்தனர்.

## திரைப்படவியல்

### தொலைக்காட்சி

## குறிப்புகள்
 

## வெளி இணைப்புகள்

* அதிகாரப்பூர்வ வலைத்தளம் 
*

பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:1984 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
மகேசு சந்திர மேத்தா

**மகேசு சந்திர மேத்தா** (*Mahesh Chandra Mehta*) இந்தியாவைச் சேர்ந்த பொது நலன் விரும்பும் ஒரு   வழக்கறிஞராவார். 1946 ஆம் ஆண்டு அக்டோபர் மாதம் 12 ஆம் தேதியன்று இவர் பிறந்தார்.

தொழில் ரீதியாக ஒரு வழக்கறிஞராகவும் ஒரு சுற்றுச்சூழல் ஆர்வலராகவும் மகேசு சந்திர மேத்தா நன்கு அறியப்படுகிறார். இந்தியாவின் சுற்றுச்சூழலைப் பாதுகாப்பதற்கான போராட்டங்களை மேத்தா தனது முடிவற்ற பணியாக மாற்றிக்கொண்டார். சுற்றுச்சூழல் பாதுகாப்பிற்காக சட்டப்பூர்வமான செயல்பாடுகளை முன்னெடுத்தார். மேலும் ஒரு தனிமனிதனாலும் மாற்றத்தை ஏற்படுத்த முடியும் என்பதற்கான ஒரு சான்றாகவும் மேத்தா திகழ்ந்தார்.

1984 ஆம் ஆண்டு முதல்  உச்சநீதிமன்றத்தில் வழக்கு தொடுத்து தனிமனிதராக இந்தியாவில் ஈயமில்லாத பெட்ரோலை அறிமுகப்படுத்துதல், கங்கையை கறைபடுத்தும் தொழில்துறை மாசுபாட்டைக் குறைத்தல், தாச்மகால் அரிக்கப்படுவதை தடுத்தல் உட்பட பல முக்கிய தீர்ப்புகளை இவர் வென்றுள்ளார்.
 
சுற்றுச்சூழலை மாசுபடுத்தும் தொழிற்சாலைகளுக்கு எதிராக இந்திய நீதிமன்றங்களில் தொடர்ந்து போராடியதற்காக இவருக்கு 1996 ஆம் ஆண்டு  கோல்ட்மேன் சுற்றுச்சூழல் பரிசு வழங்கப்பட்டது. 1997 ஆம் ஆண்டு ஆசியாவில்  பொது சேவைக்காக ரமோன் மக்சேசே விருதைப் பெற்றார். 2016 ஆம் ஆண்டு இந்திய அரசு நாட்டின் நான்காவது உயரிய விருதான  பத்மசிறீ விருதை வழங்கிச் சிறப்பித்தது.
 
விலங்குகளுக்காக மனிதர்கள் என்ற விலங்குகள் நல அமைப்பின் அறங்காவலராகவும் மேத்தா இருந்தார்.
 
## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:ரமோன் மக்சேசே விருது பெற்றோர்
பகுப்பு:பத்மசிறீ விருது பெற்றவர்கள்
சுக்ரி ஆறு

**சுக்ரி ஆறு** (*Sukri River*) பாலி மாவட்டத்தில் உள்ள ஆரவல்லி மலைத் தொடரின் மேற்கு சரிவுகளில் பாயும் ஆறாகும். இது சிரோஹி மாவட்டம், ஜலோர் மாவட்டம், மற்றும் பார்மேர் மாவட்டம் (ராஜஸ்தான்) வழியாகப் பாய்ந்து இலூனி ஆற்றுடன் மாஜாலில் இணைகிறது. ஜலோர் மாவட்டத்தில் இந்த ஆற்றில் பாங்க்லி அணை கட்டப்பட்டுள்ளது

## மேற்கோள்கள்

பகுப்பு:இந்திய ஆறுகள்
பகுப்பு:இராஜஸ்தான் ஆறுகள்
குகியா ஆறு

**குகியா ஆறு** (*Guhiya River*) இந்தியாவின் ராஜஸ்தானின் பாலி மாவட்டத்தில் உள்ள ஒரு சிறிய நதி ஆகும். இது மழைக்காலங்களில் மட்டுமே ஓடும் இடைப்பட்ட நீரோடை மற்றும் லூனி ஆற்றின் துணை நதியாகும்.

இது ஆரவல்லி மலைத் தொடரில் அடிவாரத்தில் ஜோஜ்ட் தெகசிலில் காரியா நீவ் மற்றும் தாராசனிப் பகுதியில் உருவாகிறது. இதன் துணை நதிகளில் ரேடியா நாடி, குரியா நாடி, லில்ரி நாடி, சுக்ரி (நீரோடை) மற்றும் புன்பாரியா ஆகியவை அடங்கும். இது பெக்கரியா (பெங்காரியா)()  கிராமத்திற்கு அருகிலுள்ள பேண்டி நதியில் இணைகிறது. குஹியா நதிக்கான நீர்ப்பிடிப்பு படுகை சுமார்  கொண்டது.

## மேற்கோள்கள்

 

## வெளி இணைப்புகள்

* 
பகுப்பு:இந்திய ஆறுகள்
பகுப்பு:இராஜஸ்தான் ஆறுகள்
சார்ஜா

**சார்ஜா**  ( **; வளைகுடா அரபு மொழி: *aš-šārja*) ஐக்கிய அரபு அமீரகங்களில் ஒன்றான சார்ஜா அமீரகத்தின் தலைநகரம் ஆகும். மக்கள் தொகை அடிப்படையில் இது ஐக்கிய அரபு அமீரகத்திலுள்ள நகரங்களில் துபாய், அபுதாபி ஆகியவற்றுக்கு அடுத்து மூன்றாவது பெரிய நகரம் ஆகும்.

இந்நகரம் ஐக்கிய அரபு அமீரகத்தின் கலாச்சாரத்திற்கும் வர்த்தகத்திற்கும் முதன்மையான ஒரு நகரமாக விளங்குகின்றது. நாட்டின் மொத்தத் தேசிய உற்பத்திக்கு இது 7.4% பங்களிக்கிறது. ஏறத்தாழ 235 சதுர கிலோமீட்டர் பரப்பளவுடைய இந்நகரத்தின் மக்கள் தொகை 800,000 ஆகும். 

## மேற்கோள்கள்

பகுப்பு:ஐக்கிய அரபு அமீரகம்
பேண்டி ஆறு

இந்தியாவின் ராஜஸ்தான் மாநிலத்தின் பாலி மாவட்டத்தில் லூனி ஆற்றின் **கிளை நதியாக பேண்டி** (*Bandi River*) உள்ளது, இது ஜோத்பூர் மாவட்டத்தில் இலூனி ஆற்றுடன் இணைகின்றது. பேண்டி ஆற்றினை ஒடிசா மாநிலத்தில் உள்ள  பாடி நதியுடன் குழப்பமடையக்கூடாது.

பாம்போத்ராவிற்கு அருகில் காரி மற்றும் மிதாரி நதியின் இணைவுக்குப்பின் இந்த நதிக்கு பேண்டி என்று அழைக்கப்படுகிறது.

இது சுமார் 45 கிலோ மீட்டர் தூரம் ஓடிய பிறகு, லகார் கிராமத்திற்கு அருகில் இலூனி ஆற்றுடன் இணைகிறது. ஹேமாவாஸ் அணை இந்த ஆற்றில் ஹேமாவாஸுக்கு அருகில் கட்டப்பட்டுள்ளது.  பாலி மாவட்ட தலைமையகம் பேண்டி ஆற்றின் கரையில் அமைந்துள்ளது.

இதன் நீர்ப்பிடிப்பு பகுதி சுமார் 1,685 கி.மீ. 2 ஆகும். இது பாலி மாவட்டத்தில் அமைந்துள்ளது.

## மேற்கோள்கள்

## வெளி இணைப்புகள்

* லூனி துணை நதிகள் (நீர்ப்பாசனத் துறை, ராஜஸ்தான் அரசு)

பகுப்பு:இந்திய ஆறுகள்
பகுப்பு:இராஜஸ்தான் ஆறுகள்
தீப்தி சதி

**தீப்தி சதி** என்பவர் ஓர் இந்திய திரைப்பட நடிகை, வடிவழகியாவார். இவர் முதன்மையாக மலையாள படங்களில் நடித்துள்ளார். கன்னடம், மராத்தி, தெலுங்கு படங்களிலும் நடித்துள்ளார். இவர் 2014 இல் *மிஸ் கேரளா* பட்டத்தைப் பெற்றார்.

## ஆரம்ப கால வாழ்க்கை
தீப்தி சதி மும்பையில் பிறந்தார். இவரின் தந்தை திவ்யேஷ் சதி, உத்தரகண்டத்தின் நைனிடால் நகரைச் சேர்ந்தவர். இவரது தாய் மாதுரி சதி கேரளத்தின் கொச்சியைப் பூர்வீகமாகக் கொண்டவர். தீப்தி மும்பையின் கணேசா கான்வென்ட் உயர்நிலைப் பள்ளியில் பள்ளிப் படிப்பைப் படித்தார். பின்னர்  மும்பை செயின்ட் சேவியர் கல்லூரியில் இளங்கலை வணிக நிர்வாகம் படித்து பட்டம் பெற்றார் .

## தொழில்
தீப்தி சதி தனது வவடிவழகி  தொழில் வாழ்க்கையை பாண்டலூன் ஃப்ரெஷ் பேஸ் அலங்கார அணிவகுப்பு போட்டியின் வழியாக தொடங்கினார். தீப்தி இம்ப்ரேசரியோ மிஸ் கேரளா 2012 பட்டத்தை வென்றார். ஃபெமினா மிஸ் இந்தியா 2014 இன் முதல் பத்து இறுதிப் போட்டிகளில் ஒருவரான இவருக்கு  டேலண்டடு 2014 & மிஸ். அயர்ன் மெய்டன் 2014 என்ற பட்டங்களும் வழங்கப்பட்டன. மேலும் இவர் நேவி குயின் 2013 பட்டத்தையும் வென்றார். மேலும் இந்திய பிரின்சஸ்  2013 போட்டியில் இரண்டாவது இடம் பெற்றார். தீப்தி  கதக்,  பாரதநாட்டியம் ஆகிய இந்திய பாரம்பரிய நடனங்களில்  பயிற்சி பெற்ற நடனக் கலைஞர் ஆவார், மேலும் இவர் மூன்று வயதிலிருந்தே நடனப் பயிற்சி வழங்கப்பட்டது.

லால் ஜோஸ் இயக்கிய 2015 ஆண்டு வெளியான மலையாள திரைப்படமான *நீ-நா* படத்தில் விஜய் பாபு, ஆன் அகஸ்டின் ஆகியோருடன் நடித்த தீப்தி நடிகையாக அறிமுகமானார், அதில்  இவர் நடித்த சக்திவாய்ந்த ஆணியல் பெண் பாத்திரத்தால் பார்வையாளர்களைக் கவர்ந்தார்.

## திரைப்படவியல்

### திரைப்படங்கள்

### தொலைக்காட்சி

### வலைத் தொடர்

## விருதுகள் மற்றும் பரிந்துரைகள்

## அழகுப் போட்டிகள்

* இம்ப்ரேசரியோ மிஸ் கேரளா
* நேவி குயின் 2013
* இந்திய பிரின்சஸ் 2014 - இரண்டாம் இடம்
* ஃபெமினா மிஸ் இந்தியா 2014 - மிஸ் டேலண்டட் 2014 & மிஸ் அயர்ன் மெய்டன் 2014.

## குறிப்புகள்

## வெளி இணைப்புகள்

* மகநூலில் தீப்தி சதி

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பாதுகாவலர்கள் மன்றம் (ஈரான்)

**பாதுகாவலர்கள் மன்றம்** அல்லது **அரசியலமைப்புக் குழு** (**Guardian Council** or **Constitutional Council**) ()ஈரான் இசுலாமியக் குடியரசில் கணிசமான அதிகாரத்தையும், செல்வாக்கையும் செலுத்தும் ஒரு நியமிக்கப்பட்ட மற்றும் அரசியலமைப்பு ரீதியாக கட்டாயப்படுத்தப்பட்ட 12 உறுப்பினர்களைக் கொண்ட குழுவாகும்.  இது ஈரானின் அரசியலமைப்பு நீதிமன்றமாகச் செயல்படும். இக்குழு ஒரு செயலர் தலைமையில் செயல்படும்.

ஈரானிய அரசியலமைப்பின்படி, இப்பாதுகாவலர்கள் குழுவின் 12 உறுப்பினர்களில் 6 பேர் இசுலாமியச் சமயச் சட்டங்களில் வல்லுநராக இருத்தல் வேண்டும். இந்த 6 பேரை ஈரானின் அதியுயர் தலைவர் நியமிப்பார். இசுலாமியச் சமயச் சட்டங்கள் தவிர பிற முக்கிய சட்டங்களின் நிபுனர்களாக உள்ள மீதி ஆறு நபர்களை ஈரானின் நாடாளுமன்றத்தின் பரிந்துரையின்படி ஈரானின் உச்ச நீதிமன்றத்தின் தலைமை நீதிபதி நியமிப்பார். 

பாதுகாவலர்கள் மன்றம் என அழைக்கப்படும் அரசியலமைப்புக் குழுவின் முக்கியப்பணி, ஈரான் இசுலாமியக் குடியரசின்  அரசியலமைப்பின் நடைமுறையை  விளக்குவதாகும். இம்மன்றத்தின் பிற முக்கியப் பணிகள் ஈரானின் பொதுத் தேர்தல்களை மேற்பார்வை செய்தல் மற்றும் வல்லுநர்கள் மன்றம், ஈரானின் குடியரசுத தலைவர் மற்றும் ஈரான் நாடாளுமன்ற உறுப்பினர்கள் பதவிகளுக்கு தேர்தலில் போட்டியிட ஒப்புதல் அளிக்கும். மேலும் இந்த மன்றம் நாடாளுமன்றம் இயற்றும் சட்டங்கள், ஈரானின் அரசியலமைச் சட்டப் பிரிவு 96 மற்றும் 94-இன் படி இசுலாமிய சமய நெறிப் படி உள்ளதா என்பதையும் ஆராயும்.

இம்மன்றம் இசுலாமிய நெறிப்படி, ஈரானின் இசுலாமியச் சட்டங்கள் உள்ளதா என்பதை கீழ்கண்ட வழிகளில் விளக்கும்: 
* ஈரானின் குடியரசுத் தலைவர் தேர்தலுக்கான வேட்பாளர்களை முடிவு செய்கிறது.

* ஈரான் நாடாளுமன்றத்திற்கு பொறுப்பான வேட்பாளர்களின் கண்கா ணிப்பை மேற்பார்வையிடுகிறது மற்றும் தேசிய அலுவலகத்தை யார் இயக்க முடியும் மற்றும் இயங்க முடியாது என்பதை தீர்மானிக்கிறது  

* சீர்திருத்த எண்ணம் கொண்டவர்களையும், மிகவும் பிரபலமானவர்களையும் நாடாளுமன்றத்திற்கு போட்டியிடுவதற்கு மறுக்கப்படுகிறது 
* தகுதி நீக்கம் (வீட்டோ) செய்யப்படாத சட்டங்கள் நாடாளுமன்றம் இயற்றுகிறதா என்பதை கண்காணிக்கும். 
* **இஸ்லாமிய புரட்சிகர காவல்படை**யின் தாக்கம் ஈரான் நாட்டின் பொருளாதாரம் மற்றும் பண்பாட்டில் உள்ளதா என்பதை ஆராயும.

## இதனையும் காண்க
* பகலவி வம்சம்
* முகம்மத் ரிசா ஷா பஹ்லவி
* ஈரானியப் புரட்சி
*ஈரானின் அதியுயர் தலைவர் - 
*ரூகொல்லா கொமெய்னி - முதலாவது ஈரானின் அதியுயர் தலைவர்
*அலி காமெனி - இரண்டாவது ஈரானின் அதியுயர் தலைவர்
* வல்லுநர்கள் மன்றம்
*பாதுகாவலர்கள் மன்றம்
*அசன் ரவ்கானி
*மகுமூத் அகமதிநெச்சாத்
*இப்ராகிம் ரைசி

## மேற்கோள்கள்

## வெளி இணைப்புகள்
*  இரானில் அரசியல்வாதிகள், இஸ்லாமிய மதகுருக்கள்: யாருக்கு அதிகாரம் அதிகம்?

ஈரானின் அரசியல் அமைப்புகள்
பகுப்பு:ஈரானின் அரசியல்